Carlo Dardanello/La fròla dla calabrun-a
Artorn

La fròla dla calabrun-a 
La fròla dla calabrun-a
lassa a la bisa la mej dla neuit
e j'arbre 's cin-o
com al bin ch'a dis:
"Ses drinta 'l color dla carità
dij mont che Corsaja 's pòrta 'n fàuda
e noe podoma cheuje a 'mbòste
ant le man
ses landa riva nen
l'ësguard dël cel
dzura 'l brich Cameram
ël pì àut, ël pì tò
dij tò pënsé stërmà,
ses tra ij castagné
ch'a frisson-o la conta dle conte
dij vòj dle feuje sla bàucia,
ses ant la ruà
ch'a s-ciòda a l'albadòr
ël chichirichì ave dla matin
për ij ciri ch'a vivo ant l'àir
pèj s'a fusso già 'n paradis,
ses ant l'adoss dël sol
ch'a gava la sèj
dla vrità dla lus
ant ël combaj mèore 'd brigne
tut d'ëntorn a la lun-a.

Nòte 

Leteratura piemontèisa
Poesìa
Monregalèis
Carlo Dardanello